**INTERVJU S BAKOM O TRADICIJSKIM IGRAMA I IGRAČKAMA**

1. **Kojih igara ste se igrali dok ste bili djeca?**

Igrali smo se školice, graničara i igrali smo igru koja se zove grad, država, rijeka.Ta igra se igra na papiru s više igrača.

1. **Koju si igru najviše voljela?Zašto?**

Voljela sam najviše igrati graničara zato jer smo tada svi kao djeca bili na okupu. Bili smo

jako veseli jer nam je to bila najdraža igra.

1. **Kakve ste igračke imali? Jeste ih imali mnogo?**

Imali smo drvene igračke. Nismo ih imali puno jer nije bilo novaca za igračke.

4.**Tko vam je kupovao igračke i gdje?**

Nitko nam nije kupovao igračke. Igračke nam je radio moj djed i moj tata od drveta. To su bila mala kolica za lutku, razne figurice i drvena frulica. Sama sam izradila krpenu loptu od stare čarape i starih krpa. Tom loptom smo igrali graničara.

5.**Što mislite jesu li bolje i kreativnije bile vaše igračke i igre ili igračke i igre naše djece?**

Naše igračke bile su puno kreativnije i bolje od današnjih.Više su bile prirodnije i djeca su više bila kreativna a tako i igre koje su bile zabavnije i društvene nego današnje.

Intervju vodio: Bosiljevac Maxim